Na temelju članka 25. stavka 8. Zakona o poljoprivrednom zemljištu („Narodne novine“ broj 20/18, 115/18. i 98/19) )i članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13, 3/18. i 7/20), Općinsko vijeće Općine Kloštar Podravski na \_\_\_\_\_\_\_ sjednici održanoj --. prosinca 2020. donijelo je

**P R O G R A M**

**o namjenskom korištenju sredstava ostvarenih od promjene namjene poljoprivrednog zemljišta na području Općine Kloštar Podravski u 2021. godini**

**I.**

Programom o namjenskom korištenju sredstava ostvarenih od promjene namjene poljoprivrednog zemljišta na području Općine Kloštar Podravski u 2021. godini (u daljnjem tekstu: Program) određuje se namjensko korištenje sredstava za privođenje funkciji poljoprivrednog zemljišta na području Općine Kloštar Podravski.

**II.**

Namjenska sredstva ostvarena od promjene namjene poljoprivrednog zemljišta na području Općine Kloštar Podravski (u daljnjem tekstu: namjenska sredstva) planirana su u Proračunu Općine Kloštar Podravski za 2021. godinu (u daljnjem tekstu: Proračun) u svoti od 6.200,00 kuna (30% od ukupnih namjenskih sredstava koja su prihod Proračuna).

**III.**

Namjenska sredstva iz točke II. ovog Programa planiraju se utrošiti za izgradnju i održavanje ruralne infrastrukture vezane za privođenje funkciji poljoprivrednog zemljišta na području Općine Kloštar Podravski, i to za:

* uređenje nerazvrstanih cesta koje vode do poljoprivrednog zemljišta.

**IV.**

Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2021. godine.

**OPĆINSKO VIJEĆE**

**OPĆINE KLOŠTAR PODRAVSKI**

**KLASA: 320-02/20-01/**

**URBROJ: 2137/16-20-**

**Kloštar Podravski, . prosinca 2020.**

**PREDSJEDNIK:**

**Antun Karas**